31999R0590
L 074/8
JURNALUL OFÍCIAL AL UNIUNII EUROPENE
REGULAMENTUL (CE) NR. 590/1999 AL COMISIEI
din 18 martie 1999
de completare a anexei la Regulamentul (CE) nr. 1107/96 privind înregistrarea indicațiilor geografice și a denumirilor de origine în conformitate cu procedura stabilită în articolul 17 din Regulamentul (CEE) nr. 2081/92
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2081/92 al Consiliului din 14 iulie 1992 privind protecția indicațiilor geografice și a denumirilor de origine ale produselor agricole și alimentare (1), modificat ultima dată de Regulamentul (CE) nr. 1068/97 al Comisiei (2), în special articolul 17 alineatul 2,
întrucât s-au solicitat informații suplimentare pentru anumite denumiri notificate de statele membre potrivit articolului 17 din Regulamentul (CEE) nr. 2081/92, în scopul garantării că ele sunt în conformitate cu articolele 2 și 4 din regulamentul respectiv; întrucât informațiile suplimentare respective arată că denumirile sunt în conformitate cu articolele menționate; întrucât ele ar trebui prin urmare să fie înregistrate și adăugate la anexa la Regulamentul (CE) nr. 1107/96 al Comisiei (3), modificat ultima dată de Regulamentul (CE) nr. 83/1999 (4);
întrucât, în urma aderării a trei noi state membre, perioada de șase luni prevăzută în articolul 17 din Regulamentul (CE) nr. 2081/92 urmează să înceapă la data aderării acestora; întrucât unele din denumirile notificate de statele membre respective sunt în conformitate cu articolele 2 și 4 din regulamentul menționat și, prin urmare, ar trebui să fie înregistrate;
întrucât măsurile prevăzute în prezentul regulament sunt în conformitate cu avizul Comitetului pentru indicații geografice și denumiri de origine,
ADOPTĂ PREZENTUL REGULAMENT:
Articolul 1
Denumirile din anexa la prezentul regulament se adaugă în anexa la Regulamentul (CE) nr. 1107/96.
Articolul 2
Prezentul regulament intră în vigoare în ziua publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 18 martie 1999.